b'\n_START_ARTICLE_\nAukso standartas\n_START_PARAGRAPH_\nAukso standartas \xe2\x80\x93 pinigin\xc4\x97 sistema, kurioje pagrindinis atsiskaitymo vienetas yra fiksuotas kiekis aukso._NEWLINE_Atsiskaitymuose, kuri\xc5\xb3 pagrindas - auksas, garantuojama, kad kiekvienas i\xc5\xa1leistas piniginis vienetas gali b\xc5\xabti bet kada pakeistas auksu pagal anks\xc4\x8diau nustatyt\xc4\x85 kiek\xc4\xaf. Anks\xc4\x8diau, kai pinigai buvo padengti auksu (susieti su auksu), kiekvienas pinigus gal\xc4\x97jo pakeisti \xc4\xaf auks\xc4\x85. Palaipsniui tokios praktikos buvo atsisakyta._NEWLINE_Auksinio standarto \xc5\xa1alininkai teigia, kad pinig\xc5\xb3 susiejimas su auksu drausmina vyriausybes, neleid\xc5\xbeia joms beatodairi\xc5\xa1kai spausdinti pinig\xc5\xb3 ir taip sukelti hiperinfliacij\xc4\x85, labiau pasitikima popieriniais pinigais. Praktikoje esant ekonominiams sunkumams ar karo veiksmams valstyb\xc4\x97s atsisakydavo pinigus susieti su auksu ir j\xc5\xb3 prispausdindavo tiek, kad sukeldavo hiperinfliacij\xc4\x85._NEWLINE_Palaipsniui visos valstyb\xc4\x97s atsisak\xc4\x97 pinig\xc5\xb3 padengimo auksu ir dabar nei vieni pinigai nepadengti auksu. Paskutin\xc4\xaf kart\xc4\x85 1975 m. tik valstybi\xc5\xb3 vyriausyb\xc4\x97ms pareikalavus JAV dolerius buvo galima pakeisti \xc4\xaf auks\xc4\x85.'